Gedagte vir die dag: PynFoto: pixabay.com God sal elke traan van hulle oë afvee en die dood sal glad nie meer bestaan nie. Ook hartseer of smartkrete of pyn sal glad nie meer bestaan nie. Die ou dinge het verbygegaan. (Openbaring 21:4) Of dit weens verraad, verwaarlosing, verlating, die breek van ’n arm of gesondheidsprobleme is, die resultaat is emosionele of fisieke pyn. Jy onthou dalk tye in jou lewe toe jy fisieke pyn ervaar het, of die seer van ’n gebroke hart. Jou grootste hoop in seerkrytye is om genesing te vind by God. Al belowe Hy nie om jou pyn weg te neem nie, belowe Hy wel om saam met jou te wees in jou seerkrytye en vir jou hoop en doelgerigtheid te gee. Die belangrikste van alles is: God belowe om jou pyn eendag in die ewigheid vir altyd weg te neem. Kan die hoop op ’n ewigheid sonder pyn jou help om jou pyn nou te hanteer?